Aldos lejlighed er et fantastisk sted at opholde sig under et besøg i Rom. Den ligger centralt i en hyggelig bydel, og i lejligheden findes alle de faciliteter man kunne ønske sig - selv som en børnefamilie på 5. Ved ankomst modtages man personligt af Aldo og sættes ind i hvordan alt fungerer - og dette på den mest imødekommende og gæstfri måde.
Et lille skrivebord i stuen er indrettet som en lille "turistinformation", fuldt udstyret med bykort, rejsebøger, visitkort fra spisesteder, lokale brochurer, etc., således at man er sikret et godt og solidt afsæt i hvad Rom har af kulturelle tilbud stort set fra det øjeblik man rammer byen.
Derudover stiller Aldo sig under hele opholdet til rådighed for spørgsmål og ønsker, som han strækker sig meget langt for at besvare og imødekomme (ligesom han har gjort i hele perioden fra reservationen af lejligheden og frem til selve opholdet).
Aldo og hans lejlighed modtager således de allerbedste anbefalinger fra vores side!